มิเชล วอกอร์ด

มิเชล วอกอร์ด (อังกฤษ: Michele Ronja Waagaard) เป็นนักร้อง และนางแบบชาวนอร์เวย์ ที่มีผลงานในประเทศไทย เป็นที่รู้จักในช่วงแรก จากการถ่ายแบบนิตยสารวัยรุ่น จากนั้นได้เข้ามาเป็นนักร้องภายใต้สังกัดจีเอ็มเอ็ม แกรมมี่ ออกอัลบั้มครั้งแรกจากการเป็นหนึ่งในศิลปินวง "ทีน เอต เกรด เอ" ต่อมาได้ออกอัลบั้มแนวป็อป, แดนซ์ในนาม "วงแจมป์" ภายหลังเธอได้เป็นดีเจ และเป็นที่รู้จักอีกครั้งจากการเป็นนางแบบเดินบนแคทวอล์คและถ่ายแบบแนวเซ็กซี่

**ประวัติ**
มิเชล วอกอร์ด (ชื่อเล่น: มิเชล) เกิดในประเทศนอร์เวย์เมื่อวันที่ 7 มีนาคม พ.ศ. 2523 เธอเป็นชาวนอร์เวย์ ที่มีผลงานในประเทศไทย ภายใต้สังกัดกรีนบีนส์ ในเครือแกรมมี่ เธอได้รับรางวัลในฐานะที่เป็นนางแบบถ่ายแบบนิตยสารวัยรุ่น "The Boy" ปี 1995 หลังจากนั้นก็ได้แสดงมิวสิควีดีโอของสังกัดแกรมมี่ จึงได้เซนต์สัญญากับทางค่าย และได้เป็นศิลปินในเวลาต่อมา
ต่อมาเธอได้ถูกคัดเลือกให้เป็นหนึ่งในวงดนตรีวัยรุ่น ทีนเอจเกรดเอ (Teen 8 Grade A) มีสมาชิกทั้งหมด 8 คน หลังจากได้แยกตัวกันและได้มารวมตัวกับเพื่อนอีก 4 คน มาเป็น วงแจมป์ และสร้างชื่อเสียงให้กับเธอเป็นอย่างมาก
ด้านการศึกษา จบการศึกษาระดับมัธยมศึกษา (ม.1-ม.6) โรงเรียนนานาชาติบางกอกพัฒนา (Bangkok Patana International School) และสำเร็จการศึกษาระดับปริญญาตรี คณะนิเทศศาสตร์ มหาวิทยาลัยอัสสัมชัญ

**งานเพลง**
วงทีนเอจเกรดเอ ประกอบสมาชิกทั้งหมด 8 คน(ชาย 4 หญิง 4) ได้แก่ ปอ ภัคพร, เจนนี่ เจนนิเฟอร์, แอนนา อิสราภรณ์, มิเชล วอกอร์ด, เวย์ ปริญญา, ทีน สราวุฒิ, เอ๊กซ์ ฐิติ และ เต๊ะ ศตวรรษ เปิดตัวอย่างเป็นทางการเมื่อต้นปี พ.ศ. 2541 โดยออกอัลับ้มชุดเดียวคือ "Teen 8 Grade A" เพลงที่มิเชลได้ร่วมขับร้องได้แก่ ไปด้วยคน, ของใคร, ขอบคุณ (เป็นเพราะเธอ) เป็นต้น
วงแจมป์ ภายใต้สังกัดกรีนบีนส์ ในเครือแกรมมี่ ประกอบศิลปินทั้ง 4 คน ได้แก่ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา) และ มิเชล วอกอร์ด ออกอัลบั้มเต็มจำนวน 2 อัลบั้มด้วยกันคือ อัลบั้มแจมป์ และอัลบั้มบังอรเอาแต่แดนซ์ 
ภายหลังจากที่ทุกคนในวงได้แยกย้ายกันไปทำงานของตนแล้ว ด้านมิเชลเป็นนางแบบ และเป็นวีเจ ในประเทศไทย และมีผลงานออกมาอีกมากมาย

**ผลงานเพลง**

**สตูดิโออัลบั้ม**
 มิเชล วอกอร์ด เป็นหนึ่งในศิลปินวงแจมป์ ภายใต้สังกัดกรีนบีนส์ ในเครือแกรมมี่ ออกอัลบั้มเต็ม 2 ชุดด้วยกัน

**ผลงานเพลงที่มีส่วนร่วม**
 อัลบั้ม ทีนเอจเกรดเอ (Teen 8 Grade A) (กุมภาพันธ์ 2541)- อัลบั้ม คัพเวอร์ เกิร์ล (Cover Girls) (พฤษภาคม 2546)

**ผลงานการแสดง**

**มิวสิควีดีโอ**
 เพลง กองไว้ ของ เจตริน วรรธนะสิน (อัลบั้มจ-เ-ะ-บ)- เพลง รู้สึกอย่างไร ของ แร็พเตอร์ (อัลบั้มWaab Boys)- เพลง คำเดียวก็รู้ ของ ธงไชย แมคอินไตย์- เพลง เก็บมันเอาไว้ ของ เจตริน วรรธนะสิน (อัลบั้มChoola Choola)- เพลง โทษกันไปโทษกันมา ของ ไนซ์ อภิวัจน์ จุลอมรโชค (อัลบั้มNice)- เพลง ซ่อมซะให้เข็ด ของ ธงไชย แมคอินไตย์ (อัลบั้มเซอร์วิส พิเศษ)- เพลง คำเดียวก็รู้ ของ ธงไชย แมคอินไตย์ (อัลบั้มเซอร์วิส พิเศษ)- เพลง พูดเล่นเล่น ของ ธงไชย แมคอินไตย์ (อัลบั้มเซอร์วิส พิเศษ)- เพลง ทุกนาทีให้เธอ ของ ยูเอชที (อัลบั้ม6.2.12)- เพลง ฉันโกหกเธอ ของ นิโคล เทริโอ (อัลบั้ม กะ-โป-โล-คลับ)- เพลง รักไม่รักดูที่อะไร ของ วงฟลาย (อัลบั้มFlyman)- เพลง รับได้ไหม ของ จิระศักดิ์ ปานพุ่ม (อัลบั้มอะเวก)- มินิซีรีส์ 9 นาทีเพลง ฉันก็สู้คน ของ นิโคล เทริโอ (อัลบั้มนิโคลพันธุ์ดุ)- เพลง ขอคำตอบ ขอ ยูเอชที (อัลบั้ม 2U)

**ละครโทรทัศน์**
 ปี 2541 ละครเรื่อง "รักทีนเอจต้องเกรดเอ" ทางสถานีวิทยุโทรทัศน์กองทัพบกช่อง 5

**ภาพยนตร์**
 ปี 2541 ภาพยนตร์เรื่อง มัจจุราชตามล่าข้าไม่สน (ค่าย ไฟว์สตาร์โปรดักชั่น)- ปี 2545 ภาพยนตร์วีซีดีเรื่อง นางฟ้าต้องประหาร

**โฆษณา**
 โฆษณา แชมพูและครีมนวดผม แคร์รอล (ร่วมกับศิลปินวงแจมป์)- โฆษณา ทเวลพลัส โคโลญจน์- โฆษณา โรลออน ชาวเวอร์ ทู ชาวเวอร์

**ผลงานอื่น ๆ**
 งานพิธีกร- งานเดินแบบ

**อ้างอิง**

**แหล่งข้อมูลอื่น**
http://www5a.biglobe.ne.jp/~kob/jamp/jamp.htm date=2009-03-26 
*http://www.wavefm88.com/
*http://mothermichelina.wordpress.com
*http://micheleronja.tumblr.com/ date=2011-07-17 
หมวดหมู่:นักร้องหญิงชาวนอร์เวย์
หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:บุคคลเชื้อสายนอร์เวย์
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นางแบบนอร์เวย์
หมวดหมู่:นักแสดงหญิงชาวนอร์เวย์
หมวดหมู่:บุคคลจากโรงเรียนบางกอกพัฒนา
หมวดหมู่:นักแสดงละครโทรทัศน์หญิงชาวนอร์เวย์
หมวดหมู่:นักแสดงภาพยนตร์หญิงชาวนอร์เวย์
หมวดหมู่:ชาวไทยเชื้อสายนอร์เวย์